"**You Don't Have to Say You Love Me**" (בעברית: "**אינך חייב לומר שאתה אוהב אותי**"; במקור שיר באיטלקית משנת 1965 בשם "**Io che non vivo (senza te)**", שכתבו פינו דונאג'ו וויטו פאלאוויצ'יני) הוא שיר משנת 1966 של הזמרת האנגליה דאסטי ספרינגפילד, שהיה הסינגל המצליח ביותר שלה בהגיעו לראש מצעד הסינגלים הבריטי, ולמקום הרביעי במצעד האמריקאי בילבורד הוט 100. השיר צעד שוב במצעד הפזמונים בממלכה המאוחדת בביצועים של אלביס פרסלי (מקום 9 / שנת 1971), להקת Guys 'n' Dolls (מקום 5 / שנת 1976), ודניז ולץ' (מקום 23 / שנת 1995). הגרסה של אלביס פרסלי הגיעה גם למקום ה-11 בארצות הברית. "You Don't Have to Say You Love Me" הגיע לעשרת הראשונים באירלנד בביצוע של רד הארלי (מקום 5 / שנת 1978), באיטליה בביצוע להקת וול סטריט קראש (מקום 6 / שנת 1983), ובפינלנד - בשם "En koskaan" בביצוע קריסטינה האוטאלה (מקום 6 שנת 1966).

הגרסה המקורית באיטלקית
----------------------

"Io che non vivo (senza te)" ("אני, שאיני יכול לחיות (בלעדיך)") הושמע לראשונה בפסטיבל סן רמו ה-15 בביצוע פינו דונאג'ו - שגם כתב את השיר יחד עם ויטו פאלאוויצ'יני - עם הזמרת האמריקאית ג'ודי מילר. השיר עלה לשלב הגמר של התחרות, ובמרץ 1965 הגיע לראש המצעד האיטלקי. השיר הושמע בפסקול בסרטו של לוקינו ויסקונטי "סנדרה של אלף התענוגות", בכיכובה של קלאודיה קרדינלה, שזכה בפרס אריה הזהב בפסטיבל הסרטים של ונציה בספטמבר אותה שנה.

הגרסה של דאסטי ספרינגפילד
-------------------------

דאסטי ספרינגפילד, שהשתתפה בפסטיבל סן רמו בשנת 1965, ישבה בקהל כשדונאג'ו ומילר ביצעו את השיר "Io che non vivo (senza te)", ואף על פי שלא הבינה את המילים, השיר ריגש אותה עד דמות. היא השיגה הקלטה של השיר, אבל חלפה שנה עד שפעלה במטרה להקליט גרסה אנגלית.

ב-9 במרץ 1966 היה לספרינגפילד הקלטה אינסטרומנטלית של שירו של דונאג'ו, שהוקלט באולפני מארבל ארץ' של חברת פיליפס. בין המבצעים היו הגיטריסט ביג ג'ים סאליבן והמתופף בובי גרהאם. עדיין לא היו לספרינגפילד מילים באנגלית כדי להקליט את השיר. חברתה של ספרינגפילד, המפיקה ויקי ויקהאם, כתבה את המילים יחד עם חבר שלה סיימון נאפייר-בל, מנהל להקת היארדבירדס. לאף אחד משניהם לא היה ניסיון בכתיבת שירים. לדברי נאפייר-בל, השניים יצאו לארוחה והיא סיפרה על רצונה של ספרינגפילד למילים לשיר של דונאג'ו, והם קיבלו על עצמם את האתגר לכתוב את השיר בעצמם.

ויקהאם ונאפייר-בל לא הבינו את המילים המקוריות של השיר, וניסו לכתוב מילים משלהם על "אנטי-אהבה" בשם "אני לא אוהב אותך". כשלא הצליחו בכך, שינו את המילים ל"אתה אינך אוהב אותי", ואחר כך "אתה אינך חייב לאהוב אותי", ולבסוף "אתה אינך חייב לומר שאתה אוהב אותי", כדי להתאים את המילים למנגינה. נאפייר-בל קרא בשם "You Don't Have to Say You Love Me" לספרו האוטוביוגרפי על סצנת המוזיקה של שנות השישים של המאה העשרים.

השיר יצא לאור ב-25 במרץ 1966, והסינגל בביצועה של ספרינגפילד הפך ללהיט ענק, ונשאר מזוהה איתה.

השיר הגיע לראש המצעד בממלכה המאוחדת ולמקום הרביעי במצעד בארצות הברית. השיר היה פופולרי כל כך בארצות הברית שאלבומה "Ev'rything's Coming Up Dusty" יצא שם עם רשימת שירים שונה במקצת ושמו שונה לשם הלהיט. ב-2004 נכלל השיר ברשימת 500 השירים הגדולים בכל הזמנים של מגזין רולינג סטון במקום ה-491.

### מיקומי שיא

| מצעד (1966) | מיקום שיא |
| --- | --- |
| אוסטרליה *Go-Set* | 2 |
| קנדה RPM | 4 |
| המצעד הפיני הרשמי | 6 |
| גרמניה Media Control | 33 |
| מצעד הסינגלים האירי | 4 |
| הולנד | 33 |
| מצעד הסינגלים הניו זילנדי | 9 |
| מצעד הסינגלים הפיליפיני | 1 |
| מצעד הסינגלים הבריטי | 1 |
| ארצות הברית בילבורד הוט 100 | 4 |
| ארצות הברית Cashbox | 3 |
| ארצות הברית Adult Contemporary (בילבורד) | 8 |

הגרסה של אלביס פרסלי
--------------------

ב-1970 הקליט את השיר "You Don't Have to Say You Love Me" אלביס פרסלי עבור אלבומו "That's the Way It Is", ממנו היה השיר הסינגל השני שיצא ב-6 באוקטובר 1970. השיר הוקלט בערב 6 ביוני 1970 בסטודיו בי של אולפני RCA (נאשוויל), והיה השלישי מתוך שבעה שירים שהוקלטו באותו לילה. המפיק פלטון ג'רביס חשב שההקלטה השנייה הייתה טובה מספיק עבור המאסטר של השיר, אבל פרסלי התעקש להקליט פעם שלישית. השיר הגיע למקום ה-11 במצעד הוט 100 של מגזין בילבורד, והיה במקום הראשון במצעד Easy Listening, וכן הגיע למקום ה-56 במצעד Hot Country Songs. הסינגל הפך לתקליט זהב. עוד היה השיר ללהיט באוסטרליה (מקום 7), וקנדה (מקום 6). "You Don't Have to Say You Love Me" היה פעמיים להיט באיים הבריטיים, ההקלטה המקורית הגיעה למקום ה-9 בממלכה המאוחדת וה-17 באירלנד, וב-2007 אחרי יציאה לאור מחדש הגיע השיר למקום ה-16 וה-29 בהתאמה.

גרסאות נוספות
-------------

"You Don't Have to Say You Love Me" הוקלט על ידי אמנים רבים ובהם:

* קליי אייקן כשיר בונוס ב-iTunes עבור אלבומו "Tried and True" משנת 2010
* סטפני אדוארדס בגמר של העונה השישית של אמריקן איידול
* סקיילר ליין בגמר של העונה ה-11 של אמריקן איידול, ביצוע קאנטרי של השיר.
* לין אנדרסון
* ג'סיקה אנדרסון באלבומה *Wake Up* משנת 2009
* מייקל בול
* ג'ון בארומן
* דני בריאן
* פטריציו בואנה באלבומו "Forever Begins Tonight" בשם "Io Che Non Vivo (You Don't Have to Say You Love Me)": עם מילים מהשיר המקורי באיטלקית ומהשיר באנגלית
* גלן קמפבל באלבומו "My Hits and Love Songs" מ-1999
* שר באלבום *Chér* מ-1966
* קיקי די באלבום *Great Expectations* של מוטאון.
* קוני פרנסיס הקליטה שילוב של מילים באנגלית ובאיטלקית.
* ייל יונסון
* טום ג'ונס, בתוכנית "this is Tom Jones"
* ויקי לאנדרוס
* ברנדה לי
* האחיות לנון
* האחים אולסן
* ב-1983 הקליטו הצלליות ביצוע אינסטרומנטלי של השיר.
* טרזה טנג באלבום באנגלית (邓丽君音乐手札07 (英语))
* דניז ולץ' הקליטה את השיר ב-1995 כאיי-סייד כפול יחד עם השיר "Cry Me a River"
* דאמי אים ביצעה את השיר באלבום "I Hear A Song" משנת 2018

קישורים חיצוניים
----------------

* מידע על היצירה "You Don't Have to Say You Love Me" באתר מיוזיק בריינז
* מידע על הקומפוזיציה "You Don't Have to Say You Love Me" באתר AllMusic
* גרסאות נוספות ל"You Don't Have to Say You Love Me" באתר SecondHandSongs

הערות שוליים
------------

1. ↑  Roberts, David (2006). *British Hit Singles & Albums* (19th ed.). London: Guinness World Records Limited. p. 190. ISBN 1-904994-10-5.
2. ↑  "You Don't Have to Say You Love Me - Full Official Chart History". *Official Charts Company*. Official Charts Company. נבדק ב-20 בינואר 2016. `{{cite web}}`:  (עזרה)
3. ↑  "Lyrics: You Don't Have To Say You Love Me by Elvis Presley". Top40db.net. נבדק ב-2014-04-06.
4. ↑  "The RS 500 Greatest Songs of All Time". RollingStone.com. נבדק ב-2008-11-05.
5. ↑  *Billboard Magazine, June 1966*. 1966-06-25. נבדק ב-2018-06-21.
6. ↑  *Billboard Magazine, November 1966*. 1966-11-26. נבדק ב-2018-06-21.
7. ↑  "German charts" (בגרמנית). נבדק ב-2018-06-21.
8. ↑  "The Irish Charts – All there is to know". www.irishcharts.ie. נבדק ב-2011-11-19.
9. ↑  "Dutch Muziek Parade 1966". *Muziek Parade*. אורכב מ-המקור ב-2018-07-03. נבדק ב-2019-12-10.
10. ↑  *Billboard Magazine, October 1966*. 1966-10-29. נבדק ב-2018-06-21.
11. ↑  "Dusty Springfield: Artist Chart History". נבדק ב-2018-06-21.
12. ↑  Miles, Barry. *The British Invasion*. Sterling. p. 98.
13. ↑  "Archived copy". אורכב מ-המקור ב-2014-03-01. נבדק ב-2014-03-22. `{{cite web}}`:  (עזרה)
14. ↑  "Dusty Springfield Chart History: Adult Contemporary". נבדק ב-2018-06-21.
15. ↑  Jorgensen, Ernest (1998). *Elvis Presley: A Life In Music*. NYC: St Martin's Griffin. ISBN 978-0312263157.
16. ↑  Whitburn, Joel (2002). *Top Adult Contemporary: 1961-2001*. Record Research. p. 196.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 9c0880c8-3d6f-3e16-ba6f-261c18f3eaed

 |